open-index/open-wikipedia-markdown huggingface dataset:
First Band on the Moon

***First Band on the Moon*** — შვედური როკ-ჯგუფ The Cardigans-ის მესამე სტუდიური ალბომი. მასში შეტანილია მსოფლიო მასშტაბის ჰიტ-სინგლი „Lovefool“. ალბომი შვედეთში გამოვიდა 1996 წლის 12 აგვისტოს, ხოლო სხვა ქვეყნებში – 9 სექტემბერს.

ჯგუფისთვის ეს დისკი მნიშვნელოვანი წარმატების აღსანიშნავი იყო, როგორც მშობლიურ ქვეყანაში, ასევე საერთაშორისო მასშტაბით. იგი მისი აშშ-ში ყველაზე გაყიდვადი ალბომია - 2010 წლის სექტემბრისთვის 664.000 გაყიდული ასლით.

## სიმღერების სია
„Happy Meal II“ არის ახალი ვერსია სიმღერის „Happy Meal“, რომლის ორიგინალური ვერსია შეტანილია *Life*-ში.

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში
* ალბომის მიკროსაიტი 

## სქოლიო
კატეგორია:1996 წლის ალბომები
კატეგორია:Mercury Records-ის ალბომები
კატეგორია:The Cardigans-ის ალბომები
კატეგორია:ალბომები ტურე იუჰანსონის პროდიუსერობით
კატეგორია:Stockholm Records-ის ალბომები
Stockholm Records

**Stockholm Records** — შვედური მუსიკალური ლეიბლი, Universal Music Group-ის ფილიალი, დაარსებული 1992 წელს. ძირითადად გამოსცემს პოპ-შემსრულებლების ჩანაწერებს, მაგალითად Army of Lovers-ის და E-Type-ის.

## მიმოხილვა
ლეიბლი დაარსდა 1992 წელს ოლა ჰუკანსონის და ალექსანდერ ბარდის მიერ, PolyGram-თან ერთად. ისინი კომპანიას მართავდნენ პირველი ექვსი წლის განმავლობაში. ლეიბლზე გამოდიოდა Army of Lovers-ის, The Cardigans-ის, A-Teens-ის, E-Type-ის და ლიზა მისკოვსკის ჩანაწერები. აგრეთვე აღსანიშნავია ლეიბლთან იუჰან რენკის თანამშრომლობა, რომელიც გამოდიოდა „Stakka Bo“-ს ფსევდონიმით, თუმცა მოგვიანებით უფრო ცნობილი გახდა, როგორც მუსიკალური ვიდეოების რეჟისორი. ლეიბლის ხმის ინჟინერი იყო იუჰან ლაგერლოფი.

საკუთარი წვლილი ჰუკანსონმა და ბარდმა 1998 წელს Universal Music Group-ს მიჰყიდეს, მოგვიანებით კი კომპანია შეუერთდა  Universal Music, როგორც დამოუკიდებელი ხმისჩამწერი ლეიბლი.

Stockholm Records-ს ხშირად ახსენებენ, როგორც ევროპის სხვა კომპანიების მოდელს.

## სქოლიო
კატეგორია:IFPI-ის წევრები
საიდუმლო მასალები (სეზონი 1)

სამეცნიერო ფანტასტიკური ტელესერიალ „საიდუმლო მასალების“ პირველი სეზონი აშშ-ში, Fox-ის ეთერში 1993 წლის 10 სექტემბერს გავიდა და დასრულდა 1994 წლის 13 მაისს, 24 ეპიზოდის შემდეგ.

პირველ სეზონში წარდგენილია მთავარი პერსონაჟები, ფოქს მალდერი (დევიდ დუხოვნი) და დანა სკალი (ჯილიან ანდერსონი), ისევე, როგორც სხვა მნიშვნელოვანი პიროვნებები, უოლტერ სკინერი, ღრმა ყელი და მწეველი. სეზონში აგრეთვე წარმოდგენილია მთელი სერიალის ძირითადი კონცეფცია – პარანორმალური ან ზებუნებრივი მოვლენების გამოძიება. აგრეთვე დაიწყო სერიალის მითოლოგიის ჩამოყალიბება.

## ეპიზოდები
ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს.

## რესურსები ინტერნეტში
* 
* 

## სქოლიო

კატეგორია:1993 წლის ამერიკული ტელესეზონები
კატეგორია:1994 წლის ამერიკული ტელესეზონები
ბოსრის ბრძოლა (1147)

**ბოსრის ბრძოლა** — ბრძოლა ჯვაროსნებსა და მუსლიმთა გაერთიანებულ არმიას შორის. გაიმართა 1147 წელს. იერუსალიმის მეფის — ბალდუინ III-ის ჯარები შეებრძოლნენ დამასკოს თურქულ ჯარებს მუინ ალ-დინ უნურის მეთაურობით, რომლებსაც ეხმარებოდა მოსულისა და ალეპოს კონტინგენტი ნურ ალ-დინ ზანჯის მეთაურობით.

## წინაპირობები 
1147 წელს ალთუნთაშს, ბოსრისა და სალხადის ამირას, შეურაცხყოფა თავისმა ნომინალურმა უფროსმა — დამასკოს მმართველმა მუინ ალ-დინ უნურმა. განაწყენებული ალთუნთაში ჯვაროსანთა მოკავშირე გახდა და დასთანხმდა მათთვის გადაეცა თავისი ორი ქალაქი. მეფე ბალდუინმა თავი მოუყარა არმიას, გადაკვეთა იორდანე და გაემართა ბოსრისკენ, რომელიც დამასკოდან 65 მილით სამხრეთ-დასავლეთით, ხოლო იორდანედან 50 მილით აღმოსავლეთით მდებარეობდა.

## ბრძოლა 
მას შემდეგ, რაც ჯვაროსნებმა მოძრაობა დაიწყეს, დამასკელთა დიდი არმია დაიძრა მათთან შესახვედრად. ბევრ ლათინ ჯარისკაცს მოუთმენლად უნდოდა ბრძოლა, მაგრამ მეთაურები სიფრთხილეს და დისციპლინის დაცვას ამჯობინებდნენ. მათ დამატებითი ძალები დააყენეს სადარაჯოდ, რათა არ მომხდარიყო მოულოდნელი შეტევა მუსლიმთა მხრიდან. ფრანკები დაბანაკდნენ ღამის გასათევად. მეორე დღეს, საბრძოლო საბჭოს გამართვის შემდეგ, ბალდუინმა და მისმა მოხელეებმა გადაწყვიტეს გაეგრძელებინათ ექსპედიცია ბოსრისკენ საბრძოლო მარშით. ლათინთა არმია მიდიოდა ჩვეულებრივი საბრძოლო წყობით, როდესაც მათ წინააღმდეგობა გაუწიეს თურქულმა ცხენოსანმა მშვილდოსნებმა. ჯვაროსანთა ქვეითები მოძრაობდნენ მჭიდრო მწყობრით, მშვილდოსნები მზად იყვნენ ესროლათ უკან მდგარი თურქი მშვილდოსნებისთვის, ხოლო შუბოსნები მზად იყვნენ მოეგერიებინათ პირდაპირი შეტევები. „ბრძანების მიხედვით, რათა შეენარჩუნებინათ მწყობრის სიმტკიცე, შეაბჯრულმა ჯარის ნაწილებმა დაიწყეს ქვეითების ტოლი სისწრაფით სიარული“.

ოთხი დღის განმავლობაში ჯვაროსანთა არმია თავისი მიზნისკენ მიემართებოდა და ამ დროის განმავლობაში მუდმივი თავდასხმების ქვეშ იმყოფებოდა მშვილდოსანთა და სხვათა მხრიდან. გარდა ამისა, ჯარისკაცები იტანჯებოდნენ წყურვილისგან ზაფხულის ცხელ ამინდში. როდესაც მათ ბოსრას მიაღწიეს, მოახერხეს მიეღოთ წყალი და სხვა მომარაგება. ჯვაროსანთა იმედები გაცრუვდა, როდესაც ალთუნთაშის ცოლმა იპოვა ქმართან შედარებით მტკიცე ადამიანი და დამასკელთა არმია ბოსრის ციტადელში შეუშვა. ბალდუინს ქალაქის აღების იმედი არ ჰქონდა და გადაწყვიტა უკან დახევა.

უკან დახევისას ფრანკები უფრო მეტად იტანჯებოდნენ სიცხისა და მტვრისგან, ამას თან ერთვოდა თურქთა განუწყვეტელი შეტევები. ამასთანავე სარკინოზებმა ცეცხლი მოუკიდეს ბუჩქებს და ჯვაროსნებს ახლა უკვე მათი კვამლიც აწუხებდა. ქრისტიანებს საკუთარი გარდაცვლილი და დაჭრილი მეომრები თან მიჰყავდათ, რათა მათი მტრები არ გამხნევებულიყვნენ დანაკარგების დანახვაზე. „ვინც თავის მწკრივს დატოვებდა, მას ემუქრებოდნენ მკაცრი სასჯელით“. მწკრივის დატოვება ნებართვის გარეშე აკრძალული იყო. თუმცა გამონაკლისის სახით, რაინდს შეეძლო დახმარებოდა ქრისტიანს, თუ მას მუსლიმი მოკვლას უპირებდა.

## ლიტერატურა 
* 
* 

## სქოლიო 
კატეგორია:პირველი ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1147 წლის ბრძოლები
Official PlayStation Magazine

„**Official PlayStation Magazine**“ შეიძლება აღნიშნავდეს:

* „Official U.S. PlayStation Magazine“ — ამერიკული ჟურნალი, რომელსაც გამოსცემს Ziff Davis
* „PlayStation: The Official Magazine“ — ამერიკული ჟურნალი, რომელსაც გამოსცემს Future Publishing
* „PlayStation Official Magazine (ავსტრალია)“ — ავსტრალიური ჟურნალი, რომელსაც გამოსცემს Media Factory Pty. Ltd
* „PlayStation Official Magazine (ბრიტანეთი)“ — ბრიტანული ჟურნალი, რომელსაც გამოსცემს Future Publishing
* „Official PlayStation Magazine (ირლანდია)“ — ირლანდიური ჟურნალი, რომელსაც უშვებდა TP Media
ალ-სანაბრის ბრძოლა

**ალ-სანაბრის ბრძოლა** — ბრძოლა ჯვაროსნებსა და თურქ-სელჩუკებს შორის. გაიმართა 1113 წლის 28 ივნისს. იერუსალიმის მეფე — ბალდუინ I დაამარცხა სელჩუკთა სულთნის გამოგზავნილმა არმიამ მოსულელი მავდუდის მეთაურობით.

## წინაპირობები 
1110 წელს სელჩუკთა სულთანმა მაჰმედ I-მა ბრძანება გასცა, რომ ჯვაროსნული სახელმწიფოებისთვის შეეტიათ მომდევნო ექვსი წლის განმავლობაში. „1110, 1112 და 1114 წლებში, ქალაქი ედესა იყო შეტევის მთავარი ობიექტი; 1113 წელს გალილეაში შეიჭრნენ; ხოლო 1111 და 1115 წლებში ლათინთა იმ პოზიციებზე, რომელიც მდინარე ორონტესიდან აღმოსავლეთით მდებარეობდა, ქალაქების — ალეპოს და შაიზარს შორის“.

1110 წელს ედესაზე მიტანილი იერიში უშედეგო აღმოჩნდა. 1111 წელს მოსულელი მავდუდი მეთაურობდა ჯარს, რომელმაც ბალდუინ I-ს აიძულა უკან დახევა შაიზარის ბრძოლაში. ამის შემდეგ არმიის ლიდერები გაიფანტნენ, რისი მიზეზიც წარმატებების ნაკლებობა და მიმდებარე რაიონების ძარცვის სურვილი იყო. 1112 და 1114 წლების შეტევები ედესაზე ისევ წარუმატებელი აღმოჩნდა. მომდევნო ოთხ წელში ჯვაროსნულმა სახელმწიფოებმა — იერუსალიმის სამეფომ, ანტიოქიის სამთავრომ, ტრიპოლის და ედესის საგრაფოებმა ჯარები გააერთიანეს რათა თავი დაეცვათ.

## ბრძოლა 
1113 წელს მავდუდი შეუერთდა დამასკელი თუღთექინი და გაერთიანებულმა არმიამ განიზრახა გადაელახათ იორდანე, გალილეის ზღვის სამხრეთით. ბალდუინ I-მა სელჩუკებს ბრძოლა ალ-სანაბრის ხიდთან გაუმართა. მავდუდმა გამოიყენა უკან დახევის მოსატყუებელი ტაქტიკა, რათა სწრაფად ჩაერთო მისი ჯარები შეტევაში. ჯვაროსანთათვის მოულოდნელი იყო სელჩუკთა მთავარ არმიასთან შეჯახება და ისინი დამარცხდნენ.

გადარჩენილმა ჯვაროსნებმა შეინარჩუნეს ერთობა და დაიხიეს ქვეყნის შიგნით ზღვისკენ, სადაც თავისი ბანაკით გამაგრდნენ. აქ მათი პოზიციები გაძლიერდა ანტიოქიისა და ტრიპოლის დახმარებით, მაგრამ მაინც ინერტულები იყვნენ. 1115 წლის გაჭიანურებული კამპანიის დროს, როჯერ სალერნოელმა უკანასკნელი სელჩუკთა ლაშქრობა დაამარცხა სარმინის ბრძოლაში.

## ლიტერატურა 
* 

## სქოლიო 
კატეგორია:პირველი ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1113 წლის ბრძოლები
საიდუმლო მასალები (სეზონი 11)

სამეცნიერო ფანტასტიკური ტელესერიალ „საიდუმლო მასალების“ მეთერთმეტე სეზონი Fox-ის ეთერში 2018 წლის 3 იანვარს დაიწყო. მასში გრძელდება გამოძიების ფედერალური ბიუროს აგენტების, ფოქს მალდერის (დევიდ დუხოვნი) და დანა სკალის (ჯილიან ანდერსონი) მონაწილეობით აღდგენილი „საიდუმლო მასალების“ განყოფილების ამბავი, რომელიც წინა სეზონში დასრულდა ეპიზოდით „ჩემი ბრძოლა II“. სეზონის მთავარი თემა აგრეთვე არის წყვილის შვილის, უილიამის ძიება.

## როლებში
### მთავარი როლები
* დევიდ დუხოვნი – ფოქს მალდერი, გფბ-ს ყოფილი აგენტი, რომელიც საიდუმლო მასალების განყოფილებაში მუშაობდა.
* ჯილიან ანდერსონი – დანა სკალი, ექიმი და გფბ-ს ყოფილი სპეციალური აგენტი.
* მიტჩ პილეჯი – უოლტერ სკინერი, გფბ-ს დირექტორის თანაშემწე.

### მეორეხარისხოვანი როლები 
* უილიამ ბ. დეივისი – მწეველი, მთავრობის ყოფილი წარმომადგენელი, მალდერის და სკალის მტერი, რომელიც მუშაობდა უცხოპლანეტელების არსებობის შესახებ სიმართლის დამალვაზე.
* ანაბეთ გიში – მონიკა რაისი, გფბ-ის აგენტი, მალდერის და სკალის თანაშემწე, რომელიც მანამდე საიდუმლო მასალებში სამუშაოდ დანიშნეს.
* ბარბარა ჰერში - ერიკა პრაისი
*ჯეიმზ პიკენს უმცროსი - გფბ-ს დირექტორის მოადგილე ელვინ კიორში
*მაილზ რობინსი - ჯეკსონ ვან დე კამპი / უილიამ სკალი

### მოწვეული მსახიობები
* ლორენ ემბროუზი – აგენტი ლიზ აინსტაინი, ექიმი, მილერის პარტნიორი, სკეპტიკოსი.
* რობი ამელი – აგენტი კიდ მილერი, გამოძიების ფედერალური ბიუროს აგენტი, რომელსაც სწამს პარანორმალური მოვლენების, აინსტაინის პარტნიორი.
* კრის ოუენსი – ჯეფრი სპენდერი
* დინ ჰაგლუნდი – რიჩარდ ლენგლი, მარტოხელა მონადირეების წევრი.
* ჰეილი ჯოელ ოსმენტი - დეივი ჯეიმზი
*ჯოელ მაკჰეილი - თედ ო'მელი

## ეპიზოდები
ორმაგი ჯვრით () აღნიშნული ეპიზოდები წარმოადგენენ სერიალის მითოლოგიის ნაწილს.

## რესურსები ინტერნეტში 
*
*

## სქოლიო 
კატეგორია:საიდუმლო მასალების სეზონები
კატეგორია:2018 წლის ტელესეზონები
Radical Action to Unseat the Hold of Monkey Mind

***Radical Action to Unseat the Hold of Monkey Mind*** — პროგრესული როკ-ჯგუფ King Crimson-ის 2016 წლის ბოქს-სეტი.

გამოცემაში შეტანილია საკონცერტო მასალა, ძირითადად გადაღებული და ჩაწერილი იაპონიაში 2015 წლის 19 დეკემბერს. ვინაიდან ჯგუფის საკონცერტო ტურნეს მსვლელობისას სხვა სიმღერებიც სრულდებოდა, გამოცემაში დამატებით წარმოდგენილია ეს კომპოზიციებიც, ჩაწერილი იაპონიაში, კანადაში და საფრანგეთში. მასალა ძირითადად მოიცავს კოლექტივის 1969–1974 წლების პერიოდს. მისი დიდი ნაწილი ჯგუფის მიერ 1970-იანების შემდეგ არ შესრულებულა, თუმცა, King Crimson-ის ახალი შემადგენლობის გათვალისწინებით, ზოგიერთის არანჟირება შეიცვალა. გარდა რამდენიმე ახალი კომპოზიციის, შეტანილია მასალა 1995 და შემდგომი წლების ალბომებიდან. თავად გამოცემის სახელწოდება ეფუძნება ამავე სახელწოდების ინსტრუმენტულ ნამუშევარს, რომელსაც King Crimson ტურნეს მსვლელობისას ასრულებდა.

ბოქს-სეტი გამოიცა ორი სახით: როგორც 4 დისკიანი სტანდარტული ვერსია, Blu-ray-ის და 3 CD-ის ფორმით (მათ ეწოდებათ „ვირტუალური სტუდიური ალბომები“, ვინაიდან უკანა ფონზე არ ჟღერს ხალხის ხმაური) და 6 დისკიანი დელუქს-გამოცემის სახით, იგივე შიგთავსით, რასაც ემატება ორი DVD სრული კონცერტით და ვრცელი ბუკლეტით. თავად Blu-ray-ს შემთხვევაში არსებობს გამოსახულების გათიშვის საშუალებაც, რათა შესაძლებელი იყოს მხოლოდ აუდიოს მოსმენა.

## სიმღერების სია
### დისკი 1: *Mainly Metal*
### დისკი 2: *Easy Money Shots*
### დისკი 3: *Crimson Classics*
### Blu-ray
### Blu-ray-ს დამატებები
### DVD დისკი 1
### DVD 1, დამატებები
### DVD 2
## პერსონალი
;King Crimson
* რობერტ ფრიპი – გიტარა, კლავიშებიანი საკრავები, ანოტაციები, ხმის მიქსი, პროდიუსერი 
* პეტ მასტელოტო – დასარტყმელი საკრავები
* ბილ რიფლინი – დასარტყმელი საკრავები, კლავიშებიანი საკრავები
* გევინ ჰარისონი – დასარტყმელი საკრავები, პროდიუსერი 
* ჯაკო ჯაკჩეკი – გიტარა, ვოკალი, ფლეიტა, პროდიუსერი 
* ტონი ლევინი – ბასი, ჩეპმენ-სტიკი
* მელ კოლინზი – საქსოფონი, ფლეიტა

;ტექნიკური პერსონალი
* დევიდ სინგლტონი – ხმის მიქსი, პროდიუსერი, ანოტაციები  
* კრის პორტერი – ხმის ინჟინერი, მიქსი

## ჩარტები
## სქოლიო 
კატეგორია:პროგრესული როკ-ალბომები
კატეგორია:King Crimson-ის საკონცერტო ალბომები
კატეგორია:King Crimson-ის კომპილაციური ალბომები
კატეგორია:2016 წლის საკონცერტო ალბომები
კატეგორია:2016 წლის კომპილაციური ალბომები
კატეგორია:Discipline Global Mobile-ის ალბომები
ბოქს-სეტი

ს“ წინარეისტორიის ტრილოგიის ბოქს-სეტის რამდენიმე ასლი.]]

**ბოქს-სეტი** () — ტერმინი, რომლითაც აღინიშნება რამდენიმე ნივთისგან შემდგარი კომპლექტი. ხშირად იგულისხმება წიგნების, მუსიკალური ჩანაწერების ფილმების თუ სატელევიზიო პროგრამების კრებული, რომელიც შეკრულია ერთ სასაჩუქრე ყუთში.

სასაჩუქრე ყუთი აგრეთვე შეიძლება იყოს ციფრული სახის.

ბოქს-სეტის გამოცემის ინიციატორი ხდება თავად კომპანია, რომელსაც ესა თუ ის შემოქმედი (მწერალი, მუსიკოსი) ან კინოფრენჩაიზი ექვემდებარება, თუმცა ხშირად მისი ინიციატივით ინტერესდება, მაგალითად, შემსრულებელი. როდესაც EMI-მ გადაწყვიტა პინკ ფლოიდის კამპანიის *Why Pink Floyd...?* ჩატარება და გამოსცა რამდენიმე სასაჩუქრე ყუთი ჯგუფის იშვიათი ჩანაწერებით, სარეკლამო კამპანიაში ნაწილობრივ მონაწილეობდნენ მუსიკოსებიც.

## ტიპები
### მუსიკა
მუსიკასთან დაკავშირებული გამოცემები რამდენიმე სახის არის. ხშირად, განსაკუთრებით უკანასკნელ წლებში, გამოდის მუსიკალური ალბომის გამოცემიდან საიუბილეო წელთან დაკავშირებული ვერსიები, რომლებშიც შედის როგორც ორიგინალური ალბომი (ან მისი ახალი რემასტერი ან რემიქსი, ასევე დამატებითი დისკები. ესენია CD-ები, DVD-ები, Blu-ray დისკები ან გრამფირფიტები, რომლებშიც შეტანილია სტუდიური გამოუყენებელი მასალა, ცნობილი სიმღერების დემო-ვერსიები, საკონცერტო ჩანაწერები (როგორც აუდიო, ასევე ვიდეო), სპეციალური ახალი მიქსები, რემიქსები, ალტერნატიული ვერსიები და სხვა მასალა. 

მეორე სახის ბოქს-სეტი შეიძლება გამოიცემოდეს თავად პირველი გამოცემის პარალელურად და იყოს სასაჩუქრე ყუთი, რომელშიც, კვლავ, შეტანილია იგივე მასალა, რაც საიუბილეო ბოქს-სეტში, რემასტერის გარდა.

კლასიკური მუსიკის ჩანაწერების მატარებელი ბოქს-სეტი შეიძლება შეიცავდეს კომპოზიტორის შემოქმედების სრულ კრებულს, ინტერპრეტაციებს, რომლებსაც ასრულებს სხვადასხვა მუსიკოსი.

გამოცემებს ხშირად ერთვის პოსტერები, ფოტოსურათები, ფოტოალბომები და სხვა გრაფიკული მასალა.

### ვიდეო
DVD და Blu-ray ფორმატების კინო, სატელევიზიო და სხვა ტიპების ბოქს-სეტები შეიცავენ:

* ფილმის ან სატელევიზიო ეპიზოდის ორიგინალურ ან გაფართოებულ ვერსიას (პირველის შემთხვევაში ამოჭრილი ან გამოუყენებელი სცენები ხშირად წარმოდგენილია დამატებითი მასალების განყოფილებაში)
* ინტერვიუებს რეჟისორებთან და შემქმნელთა გუნდის წევრებთან (მაგალითია პიტერ ჯექსონის „ბეჭდების მბრძანებლის“ ბოქს-სეტები, მრავალსაათიანი დოკუმენტური მასალით).
* კადრირებებს, პერსონაჟების დიზაინებს
* დოკუმენტურ მასალას საუნდტრეკული მასალის შექმნის შესახებ და სხვა სახის ვიდეოებს

მუსიკალური ვიდეო, როგორიც არის საკონცერტო ჩანაწერი ან დოკუმენტური ფილმი მუსიკალური შემსრულებლის შესახებ, შეიცავს კონცერტის ძირითად ჩანაწერს, დამატებით საკონცერტო ვიდეოებს, მუსიკალურ ვიდეოებს, ინტერვიუებს და სხვა მასალას.

### წიგნები
წიგნების კომპლექტები, რომლებიც შეადგენენ ერთი სიუჟეტური ხაზის ნაწილს, ან უბრალოდ წარმოადგენენ მწერლის შემოქმედებას, ხშირად გამოიცემა ბოქ-სეტების სახით. 

## რესურსები ინტერნეტში
* Super Deluxe Edition – ახალი მუსიკალური ბოქს-სეტების მიმოხილვა

## სქოლიო
კატეგორია:ალბომების სახეობები
ჩუვაშ-კარამალი

**ჩუვაშ-კარამალი** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ჩუვაშ-კარამალის სასოფლო საბჭოს.

2010 წლის მონაცემებით, სოფელში ცხოვრობს 854 ადამიანი.  უახლოესი რკინიგზის სადგურია ბელოე-ოზერო, რომელიც დაშორებულია 7 კმ-ით, ხოლო რაიონული ცენტრ სოფელ თოლბაზიდან დაშორებულია 25 კმ-ით.

2002 წლის მონაცემებით სოფლის მოსახლეობაა 897, ხოლო 2009 წლის მონაცემებით 905 კაცი.

## რესურსები ინტერნეტში
* ბაშკირეთის რესპუბლიკის მუნიციპალიური განათლების საბჭო.

## სქოლიო
კატეგორია:აურგაზის რაიონის სოფლები
ჩუვაშსკი-ნაგადაკი

**ჩუვაშსკი-ნაგადაკი** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ნაგადაკის სასოფლო საბჭოს.

2010 წლის მონაცემებით, სოფელში ცხოვრობს 408 ადამიანი.  უახლოესი რკინიგზის სადგურია ტიუკუნი, რომელიც დაშორებულია 8 კმ-ით, ხოლო რაიონული ცენტრ სოფელ თოლბაზიდან დაშორებულია 30 კმ-ით.

2002 წლის მონაცემებით სოფლის მოსახლეობაა 450, ხოლო 2009 წლის მონაცემებით 429 კაცი.

## რესურსები ინტერნეტში
* Совет муниципальных образований Республики Башкортостан.
* Чувашский Нагадак на портале «Генеалогия и Архивы»

## სქოლიო
კატეგორია:აურგაზის რაიონის სოფლები
შტატი

**შტატი** (სიტყვიდან  „სახელმწიფო, მმართველობა“) — ზოგიერთ ფედერაციულ წარმონაქმნებში (სახელმწიფო) ადმინისტრაციულ-ტერიტორიული ერთეულის სახელწოდება, რომლებსაც გააჩნიათ გარკვეული სუვერენიტეტის დონე. შტატის სამართლებრივი და იურიდიული სტატუსი, ასევე მისი ხელისუფლების მოცულობის და კომპეტენციის დონე განისაზღვრება ფედერაციის კონსტიტუციით. ამას გარდა, ზოგიერთ სახელმწიფოში შტატებს გააჩნიათ საკუთარი კონსტიტუცია.

შტატის სათავეში, როგორც წესი, დგას გუბერნატორი, რომელსაც ირჩევს მოსახლეობა ან დანიშნული როგორც ფედერაციული სახელმწიფოს შემადგენელი ნაწილის მეთაური ან როგორც უნიტარული სახელმწიფოს ადმინისტრაციული ერთეულის მეთაური.

თითოეულ შტატს ჰყავს საკუთარი წარმომადგენლები ქვეყნის პარლამენტის ზედა პალატაში, რომელთა რაოდენობა განისაზღვრება კანონმდებლობით, რომელიც ზოგიერთ შემთხვევაში დამოკიდებულია შტატის მოსახლეობის რაოდენობაზე (მაგალითად, ინდოეთი), ხოლო ზოგჯერ თითოეულ შტატს პარლამენტში ჰყავს წარმომადგენელთა ერთი და იგივე რაოდენობა (მაგალითად, აშშ, ბრაზილია).

## სახელმწიფოთა სია, რომლებიც შედგებიან შტატებისაგან 
## სქოლიო
კატეგორია:შტატები
კატეგორია:ადმინისტრაციულ-ტერიტორიული ერთეულები
Harry Styles

***Harry Styles*** — ინგლისელი მომღერალ და სიმღერების ავტორ ჰარი სტაილზის სადებიუტო სტუდიური ალბომი. იგი გამოვიდა 2017 წლის 12 მაისს, Columbia Records-ზე და სტაილზის საკუთარ ლეიბლზე, Erskine Records. სიმღერები, შეტანილი ამ ალბომში, იწერებოდედა პროდიუსერების, ჯეფ ბასკერის, ალექს სალიბიანის, ტაილერ ჯონსონის და Kid Harpoon-ის თანაშემწეობით.

მუსიკალურმა გამოცემებმა ალბომი დაახასიათეს, როგორც სოფტ-როკის, როკის, ბრიტპოპის და პოპის კრებული. მის გამოცემას უსწრებდა სინგლი „Sign of the Times“, ხოლო „Two Ghosts“ და „Kiwi“ არის ალბომის მეორე და მესამე სინგლები. კრიტიკოსებმა დისკი დადებითად შეაფასეს. მნიშვნელოვანი იყო მისი კომერციული წარმატებაც – ალბომი მოხვდა რამდენიმე ქვეყნის, მათ შორის – ავსტრალიის, კანადის, დიდი ბრიტანეთის და აშშ-ის ჩარტების სათავეებში. ექვს ქვეყანაში ალბომს ოქროს სტატუსი მიენიჭა (მათ შორის – ბრიტანეთში და აშშ-ში).

## სიმღერების სია 
ინფორმაცია აღებულია ალბომის ანოტაციებიდან.

**შენიშვნები**
*  თანაპროდიუსერი
*  დამატებითი პროდიუსერი

**სემპლები**
* „Only Angel“ შეიცავს დიალოგს ფილმიდან „სიმთვრალე“.

## ჩარტები 
## სერტიფიცირებები 
## სქოლიო 
კატეგორია:2017 წლის სადებიუტო ალბომები
კატეგორია:Columbia Records-ის ალბომები
კატეგორია:სოფტ-როკ ალბომები
კატეგორია:ჰარი სტაილზის ალბომები
კატეგორია:ინგლისელი შემსრულებლების როკ-ალბომები
კატეგორია:ბრიტპოპ ალბომები
კატეგორია:ალბომები ჯეფ ბასკერის პროდიუსერობით
მოძრაობა უფლებებისა და თავისუფლებებისთვის

**მოძრაობა უფლებებისა და თავისუფლებებისთვის** (, ) — პოლიტიკური პარტია ბულგარეთში (შემოკლებით **მუთ** ()). პარტიის დამაარსებელი და მისი საპატიო ლიდერია დოქტორი აჰმედ დოგანი. მაგრამ 2013 წელს მასზე განხორციელებული თავდასხმის შემდეგ მან დატოვა თავმჯდომარის პოსტი. 2013 წელს პარტიის ლიდერი გახდა ლუტვი მესტანი. მაგრამ 2015 წლის დეკემბერში სიტყვით თავისი გამოსვლის შემდეგ, ლუტვი მესტანი გარიცხეს პარტიის შემადგენლობიდან. მისი ადგილი დაიკავა მუსტაფა ქარადაიმ. შედის ევროპის ლიბერალ-დემოკრატიული ალიანსის შემადგენლობაში.

პარტია პირველ რიგში წარმოადგენს თურქული ეთნიკური უმცირესობის ინტერესებს.

2007 წლის ევროპის პარლამენტის არჩევნებზე პარტიამ მიიღო 392 650 (ანუ 20,26 %) ხმა და მოიპოვა 4 სადეპუტატო ადგილი, მინიმალური სხვაობით ჩამორჩა პარტიას — მოქალაქეები ბულგარეთის ევროპული განვითარებისთვის და ბულგარული სოციალისტური პარტიის და მოძრაობა სოციალური ჰუმანიზმისათვის კოალიციას. დეპუტატები გახდნენ ფილიზ ჰიუსმენოვა, მარიელკა ბაევა, მეტინ კაზაკი, ვლადკო პანაიტოვი.

2012 წელს მუთ-ის მთავარმა ფიგურებმა ქასიმ დალიმ (აჰმედ დოგანის ყოფილი მოადგილე) და კორმან ისმაილოვმა (პარტიის ახალგაზრდული ფრთის ყოფილი ლიდერი) დატოვეს პარტიის რიგები და განაცხადეს, რომ შექმნიან ახალ პარტიას. კომენტატორები ვარაუდობენ, რომ ახალი პარტია აქცენტს გააკეთებს მუსლიმი მოსახლეობის ხმების მოპოვებაზე და თურქეთში მცხოვრებ ბულგარეთის მოქალაქეებზე.

## ბულგარეთის სახალხო კრების დეპუტატთა რაოდენობა 
* 36-ე მოწვევა (1991—1994) — 24 დეპუტატი (ადგილების 10,00 %)
* 37-ე მოწვევა (1994—1997) — 15 დეპუტატი (ადგილების 6,25 %)
* 38-ე მოწვევა (1997—2001) — 19 დეპუტატი (ადგილების 7,92 %)
* 39-ე მოწვევა (2001—2005) — 21 დეპუტატი (ადგილების 8,75 %)
* 40-ე მოწვევა (2005—2009) — 34 დეპუტატი (ადგილების 14,17 %)
* 41-ე მოწვევა (2009—2013) — 38 დეპუტატი (ადგილების 15,83 %)
* 42-ე მოწვევა (2013—2014) — 36 დეპუტატი (ადგილების 15 %)
* 43-ე მოწვევა (2014—2017) — 38 დეპუტატი (ადგილების 14,8 %)
* 44-ე მოწვევა (2017 წლიდან) — 26 დეპუტატი (ადგილების 10,8 %)

## სქოლიო
კატეგორია:პოლიტიკური პარტიები ანბანის მიხედვით
კატეგორია:ბულგარეთის პოლიტიკური პარტიები
კატეგორია:ლიბერალური პარტიები
კატეგორია:თურქები
გობლინი (ტელესერიალი)

**გობლინი** () — სამხრეთ კორეული ტელესერიალი, დრამის ელემენტებით. მთავარ როლებს ასრულებენ: კონ იუ, კიმ გო-ინი, იუ ინ ნა და ლი დონ უკი. სერიალის ტრანსლირება ხდება tvN-ზე, პარასკევსა და შაბათს, 2016 წლის 2 დეკემბრიდან, 2017 წლის 21 იანვრამდე.

იდეის ავტორი იუნ ჰა-რიმი სამი წელი გეგმავდა ამ სერიალის გადაღებას. გადაღებების დაწყებამდე მან ისაუბრა სერიალის თემატიკაზე და მასში არსებულ მოვლენებზე: „ყურადღების ცენტრში იქნება გობლინი, ტრადიციული, ფოლკლორული ზღაპრის გმირი, რომელიც ჯერ არ ყოფილა სერიალის მთავარი გმირი“. სიუჟეტი ეფუძნება გობლინის (*ტოკები*) ამბავს, რომელიც 900 წელზე მეტი ცხოვრობდა და ვერ პოულობდა სულის სიმშვიდეს. მისი არსებობის შეწყვეტა შეუძლია ტოკების ცოლს, უბრალო გოგონას, რომელი ზებუნებრივ ძალას ფლობს. საბოლოოდ, როცა ტოკები ხვდება საცოლეს, იგი აღმოჩნდება „დაკარგული სული“ — ადამიანი, რომელიც ბედისწერით გადაურჩა სიკვდილს და რომელსაც სასიკვდილო განაჩენი მოელის.

სამხრეთ კორეის პოპულარულ სერიალებს შორის, რომელთა ტრანსლირება საკაბელო ტელევიზიით ხდება, გობლინი მეორე ადგილს იკავებს.

## სიუჟეტი
სერიალში არსებული მოვლენები ვითარდება ორ დროში: წარსულში, კორიოს არსებობისას და XXI საუკუნეში.

ტოკები ცხოვრობს უკვე ცრა საუკუნეზე მეტია. ძველად ის იყო ცნობილი მხედართმთავარი, სახელად კიმ შინი. მეფეს მეთაურის გავლენის შიში დაეუფლა და მრჩევლის ინტრიგების გამო დაიჯერა, რომ კიმ შინს ძალაუფლების ხელში ჩაგდება სურდა. კიმ შინი და მისი არმია დახვრიტეს, ხოლო მისი სული დაწყევლეს და ის გახდა ტოკები - უკვდავი დემონი. მის სხეულში სამუდამოდ იყო ჩარჩენილი ხმალი, რომლის ამოღება (და ამავდროულად მოკვლა) მხოლოდ გობლინის ცოლს, სპეციალური შესაძლებლობების მქონე გოგოს შეეძლო. 
ჩჟი ინ ტაკი არის ჩვეულებრივი გოგონა. სკოლის მოსწავლე, ცხოვრობს დეიდის სახლში, რომელსაც იგი სძულს. ინ ტაკი ხედავს აჩრდილებსა და სიკვდილის ანგელოზებს, რომელთა მოვალეობაც მისი მოძებნა და საიქიოში გასტუმრებაა. ის დიდი ხის წინ უნდა მომკვდარიყო, იგი „დაკარგული სული“, ის არ უნდა იყოს ცოცხალ ადამიანებთან ერთად. ტოკებისთან შეხვედრის შემდეგ ინ ტაკი იწყებს მის შეყვარებას, მაგრამ საკუთარ როლზე მის ცხოვრებაში წარმოდგენაც არა აქვს.
სიკვდილის რაინდი შრომისმოყვარეა, რომელის ცხოვრებაც უკვე სამასი წელია გრძელდება, წინა კი მას არ ახსოვს. მცირე რესტორნის მფლობელის, სანის გარეგნობა მასში დიდი ემოციას იწვევს და ის ვარაუდობს, რომ წინა ცხოვრებაში მათ რაღაც საერთო გააჩნდათ. მათი მისიის შესასრულებლად კი საჭიროა არა მარტო არსებული პრობლემების მოგვარება, არამედ იმის გახსენება თუ რა საერთო ჰქონდათ მათ წარსულში.
 
## რესურსები ინტერნეტში
* 
* ოფიციალური საიტი

## სქოლიო
კატეგორია:სამხრეთკორეული ტელესერიალები
კატეგორია:2010-იანი წლების სამხრეთ კორეული ტელესერიალები‎
კატეგორია:ტელესერიალები ანბანის მიხედვით
შევერლი

**შევერლი** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება სემინკინის სასოფლო საბჭოს.

2010 წლის მონაცემებით, სოფელში ცხოვრობს 360 ადამიანი.  უახლოესი რკინიგზის სადგურია სტერლითამაქი, რომელიც დაშორებულია 40 კმ-ით, ხოლო რაიონული ცენტრ სოფელ თოლბაზიდან დაშორებულია 26 კმ-ით.

2002 წლის მონაცემებით სოფლის მოსახლეობაა 362, ხოლო 2009 წლის მონაცემებით 364 კაცი.

2002 წლის აღწერებით მოსახლეობის უმრავლესობას შეადგენენ ჩუვაშები - 97 %.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები
Rainbow (მერაია კერის ალბომი)

***Rainbow*** — ამერიკელი მომღერალ და სიმღერების ავტორ მერაია კერის მეშვიდე სტუდიური ალბომი. იგი გამოვიდა 1999 წლის 2 ნოემბერს, Columbia Records-ზე. ალბომის პროდიუსერები არიან მერაია კერი, ჯიმი ჯემი და ტერი ლუისი, ჯეიმზ რაიტი, დევიდ ფოსტერი, ჯერმეინ დუპრი, ბრაიან-მაიკლ კოქსი, მისი ელიოტი, DJ Clue და სტივ მაკი.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
!scope="row"|მსოფლიო
|
|11,000,000

## სქოლიო
კატეგორია:მერაია კერის ალბომები
კატეგორია:1999 წლის ალბომები
კატეგორია:Columbia Records-ის ალბომები
კაპიტანი (სპორტი)

[thumb|right|150px|[მამუკა გორგოძე, საქართველოს მორაგბეთა ეროვნული ნაკრების ყოფილი კაპიტანი]]
[thumb|right|150px|[სტივენ ჯერარდი, ლივერპულის და ინგლისის ეროვნული საფეხბურთო ნაკრების ყოფილი კაპიტანი]]
**კაპიტანი** — სპორტის გუნდურ სახეობებში გუნდის წევრი, რომელსაც ეძლევა ეს წოდება. წოდება ხშირად საპატიოა, მაგრამ ზოგიერთ შემთხვევაში კაპიტანს შეიძლება ჰქონდეს მნიშვნელოვანი პასუხისმგებლობა გუნდის სტრატეგიაში და მინდორზე მიმდინარე თამაშში. ნებისმიერ შემთხვევაში, ესაა წოდება, რომელიც მეტყველებს თანაგუნდელების მიერ მის დამსახურებაზე და დაფასებაზე, გუნდის ლიდერად აღიარებაზე. ფეხბურთში და კრიკეტში კაპიტანი ასევე ცნობილია, როგორც **შკიპერი**.

სპორტის სახეობებიდან გამომდინარე, გუნდის კაპიტანს შეიძლება დაევალოს პასუხისმგებლობა თამაშში მონაწილე სპორტსმენებს შორის ურთიერთშეთანხმებაზე წესების გამოყენებისა და აღქმის საკითხებში. სპორტის ბევრ გუნდურ სახეობებში კაპიტნები წარადგენენ საკუთარ გუნდებს, როდესაც თამაშის დაწყებისას ოფიციალურად ხდება მონეტის აგდება.

სპორტის სხვადასხვა სახეობებში გუნდების კაპიტნებს აქვთ სხვადასხვა როლი და მოვალეობები.

## იხილეთ აგრეთვე
კაპიტანი (ფეხბურთი)

კატეგორია:სტატიების ესკიზები სპორტის შესახებ
კატეგორია:სპორტის ტერმინოლოგია
აჯინა-თეფე

მინი|350px|ბუდისტური მონასტრის ნანგრევები აჯინა-თეფეში
**აჯინა-თეფე** () — გორა ქალაქ ტაჯიკეთის კურგონტეპიდან აღმოსავლეთით 12 კმ-ში. გორაზე შემორჩენილია VI—VIII საუკუნეების ბუდისტური მონასტრის ნანგრევები.

## აღმოჩენის ისტორია 
აჯინა-თეფეს ძეგლი არქეოლოგებმა პირველად აღმოაჩინეს 1959 წელს. ძეგლის, როგორც არქეოლოგიური ობიექტის დამუშავება დაიწყეს 1961 წლიდან. არქეოლოგიურ ობიექტზე სამეცნიერო კვლევა-ძიება და აღწერილობა ეკუთვნის სამხრეთ ტაჯიკეთის არქეოლოგიური ექსპედიციის ხელმძღვანელს ბორის ლიტვინსკის. გათხრებისას აღმოჩენილი მასალები განეკუთვნება ბუდისტურ მონასტერს. გეგმის მიხედვით მონასტერი შედგება ორი სწორკუთხა ეზოსაგან, რომლის გარშემოც მდებარეობდა მონასტრის სიწმინდეები, კელიები და სხვა ობიექტები. ერთ-ერთ ეზოში განთავსებულია რელიგიური სიწმინდეების ბუდისტური საცავი სტუპა. აჯინა-თეფეზე აღმოჩენილია მოხატულობის ნიმუშები და თიხის ქანდაკებები, მათ შორის 12-მეტრიანი ბუდას გამოსახულება.  ბუდა გამოსახულია მწოლიარე მდგომარეობაში, რომელიც წევს მარჯვენა მხარზე. მსგავსი ფიგურები დამახასიათებელია ნირვანაში მყოფი ბუდას ქანდაკებებისთვის.  

აჯინა-თეფეს არქიტექტურაში და მშენებლობაში შეინიშნება ინდური ელემენტებისა და თოხარისტანის ადგილობრივი ტრადიციის გავლენა.

აჯინა-თეფე შეტანილიაიუნესკოს მსოფლიო მემკვიდრეობის ძეგლების საცდელ სიაში. ბუდას 12-მეტრიანი ქანდაკება ამჟამად ინახება ტაჯიკეთის სიძველეთა ეროვნული მუზეუმის საცავებში, ქალაქ დუშანბეში. 

## ლიტერატურა 
* Новикова Л. П. Проблемы реставрации Будды в нирване // Материальная культура Таджикистана. Вып. 3. Душанбе, 1978.
* Litvinsky В. A. Outline History of Buddhism in Central Asia. Moscow, 1968.
* Taddei M. A Note on the Parinirvana Buddha at Тара Sardar (Ghazni, Af­ghanistan) // South Asian Archaeology, 1973. Leiden, 1974.

## რესურსები ინტერნეტში
* Буддийский монастырь Аджина-тепа в Таджикистане признан Памятником Всемирного наследия
* Аджина-Тепе (Буддийский монастырь) 
* Консервация Аджина Тепа близка к завершению.
* «Сохранение Аджина Тепа — успешная стадия реализации.», unesco.kz, 11 сентября 2007 года  
* Фоминых В. А. «Реставрационная реконструкция монументальной глиняной статуи будды в нирване из Аджина-тепа» 
* Выделен грант на реставрацию «Будды в нирване» 

## სქოლიო
კატეგორია:ტაჯიკეთის ისტორია
მესამე დრაკონი

„**მესამე დრაკონი**“ () — რეჟისორ პეტერ ჰლედიკის 1985 წლის ჩეხოსლოვაკური ფილმი.

სახელწოდება „მესამე დრაკონი“ აღნიშნავს დედამიწაზე მომაკვდავ პლანეტა ლურიდადან გაგზავნილ მესამე კოსმოსურ ხომალდს. ლურიდა კვდება იმის გამო, რომ მასზე ხდება ჰაერის, წყლის და ნიადაგის დაბინძურება. დედამიწაზე, დრაკონის მთაში დამალულ კოსმოსურ ხომალდს პოულობს სამი ბიჭუნა. ხომალდი შუა საუკუნეებში გამოგზავნეს იმ მიზნით, რათა დაადგინოს, თუ როგორ ხდება დედამიწაზე ეკოლოგიური გარემოს დაცვა. ბიჭუნება იძინებენ ხომალდში, რომელიც მათ ლურიდაზე გადაიყვანს. იქ ისინი თავად იხილავენ ბუნებისადმი ადგილობრივი მოსახლეობის მოპყრობას. მას შემდეგ, რაც პლანეტას გადაარჩენენ, ისინი ბრუნდებიან შინ, რათა სხვებსაც უამბონ ბუნების დაცვის აუცილებლობის შესახებ.

## რესურსები ინტერნეტში
* 
* 
* 

კატეგორია:1985 წლის ფილმები
კატეგორია:ჩეხოსლოვაკური ფილმები
ლეხოსლავ მარშალეკი

**ლეხოსლავ მარშალეკი** (; დ. 9 მარტი, 1922, — გ. 26 მარტი, 1991) — პოლონელი რეჟისორი, ანიმატორი და სცენარისტი. ყველაზე მეტად ცნობილია ბოლეკის და ლოლეკის შესახებ ანიმაციური ფილმების სერიით. აგრეთვე არის ძაღლ რექსის პერსონაჟის ავტორი. მოღვაწეობდა ბელსკო-ბიალაში, ანიმაციურ სტუდიაში. ითვლება პოლონეთის ანიმაციის ერთ-ერთ უდიდეს პიონერად.

## სქოლიო
კატეგორია:დაბადებული 9 მარტი
კატეგორია:დაბადებული 1922
კატეგორია:გარდაცვლილი 26 მარტი
კატეგორია:გარდაცვლილი 1991
კატეგორია:პოლონელი რეჟისორები
კატეგორია:პოლონელი სცენარისტები
კატეგორია:პოლონელი ანიმატორები
ტაჯიკეთის სიძველეთა ეროვნული მუზეუმი

**ტაჯიკეთის სიძველეთა ეროვნული მუზეუმი** () — მუზეუმი დუშანბეში, ტაჯიკეთი.

## ისტორია 
მუზეუმი შეიქმნა 1934 წელს საბჭოთა კავშირის მეცნიერებათა აკადემიის ეროვნული ეკონომიკისა და ექსპედიციური კვლევების მიღწევების ძირითადი გამოფენის საფუძველზე. ამ პერიოდისათვის მუზეუმის ექსპონატების ფონდი მთლიანად მოითვლიდა 530 ერტეულს. დროთა განმავლობაში მუზეუმის ექსპოზიცია იზრდებოდა არქეოლოგიური და ეთნოგრაფიული ექსპონატებით, რომლის შემადგენლობაშიც შედიოდა: კერამიკა, მეტალი, იარაღი, საიუველირო ნივთები, ნუმიზმატიკის ნიმუშები, მხატვრობა, ქანდაკება, საყოფაცხოვრებო ნივთები, სახვითი ხელოვნების ნიმუშები და ტაჯიკეთის კულტურის სხვა ნიმუშები. მუზეუმში შეიქმნა ნუმიზმატიკის განყოფილება, სადაც გამოიფინა ერთადერთი და შემთხვევით აღმოჩენილი, მხარის ისტორიის სხვადასხვა პერიოდის მონეტები.

მუზეუმის კოლექციებში ყველაზე ფართოდ არის წარმოდგენილი საყოფაცხოვრებო ჭურჭელი - თასები, გრაფინები, სხვადასხვა ფორმის ჭურჭელი, მინის, ქვის, იარაღის ფრაგმენტები, სამკაულები.

წლების განმავლობაში მუზეუმის კოლექცია ივსებოდა მატერიალური კულტურის ძეგლებითაც, განსაკუთრებით აღსანიშნავია შუა საუკუნეების დეკორაციული ხელოვნების ნიმუშები, კერძოდ: კარის ჩუქურთმები, აზიური ხუროთმოძღვრებისთვის დამახასიათებელი თაბაშირის ან თიხის ჩუქურთმები - განჩუ და კედლის მხატვრობა. 

თავდაპირველად მუზეუმის ექსპონატები შენახული იყო ტაჯიკეთის საბჭოთა სოციალისტური რესპუბლიკის მეცნიერებათა აკადემიის ისტორიის ინსტიტუტის ვიწრო, მუზეუმისათვის შეუფერებელ ოთახებში და სარდაფებში. ტაჯიკეთის მიერ დამოუკიდებლობის მოპოვების შემდეგ მთელმა რიგმა არასამთავრობო ორგანიზაციებმა და უცხოეთის ქვეყნების საელჩოებმა დაიწყეს გრანტების გამოყოფა და ექსპონატებისათვის შესაფერისი მუზეუმის ასაშენებლად.

1996 წლის 4 აპრილს მუზეუმს გადაარქვეს სახელი და უწოდეს ტაჯიკეთის სიძველეთა ეროვნული მუზეუმი, რომელიც არსებობდა ტაჯიკეთის მეცნიერებათა აკადემიის ისტორიის, არქეოლოგიისა და ეთნოგრაფიის ინსტიტუტთან, რომლის გახსნაც გაიმართა 2001 წელს.

## ექსპონატები 
მუზეუმის კოლექციის ქრონოლოგიური ჩარჩო  მოიცავს პერიოდს დაწყებული ბრინჯაოს ხანიდან, ანუ ძვ. წ. IV ათასწლეულიდან XX საუკუნის დასაწყისამდე. 

მუზეუმის ექსპონატებს შორისაა უნიკალური აღმოჩენა, არტეფაქტი „სარაზმის დედოფალი“, რომელიც აღმოჩენილია სოღდის ოლქის ტერიტორიაზე ქალაქ ფანჯაკენტის ახლოს მდებარე უძველეს შუააზიურ ქალაქ სარაზმში. ასევე აქ ინახება 12-მეტრიანი მწოლარე ბუდას ქანდაკება, რომელიც აღმოჩენილია ძველ ბუდისტურ ტაძარ აჯინა-თეფეში 1961 წელს, სამხრეთ ტაჯიკეთში. ასევე მოიცავს სხვა საგნებს, რომლებსაც იუნესკოს საერთაშორისო ორგანიზაციამ მიანიჭა მსოფლიო მემკვიდრეობის ძეგლის ნომინანტის სტატუსი.

დეტალური ინფორმაცია მუზეუმის, მისი კოლექციების, გამოფენების, თანამშრომლების, პუბლიკაციებისა და პროექტების შესახებ შესაძლებელია მომხმარებელმა იხილოს ტაჯიკეთის სიძველეთა ეროვნული მუზეუმის ოფიციალურ ვებგვერდზე. მუზეუმის ვებ-გვერდი შეიქმნა რუკოკის ციფრული არქივისა და კვლევის ცენტრის უნივერსიტეტთან (იაპონია) თანამშრომლობის შედეგად.

## რესურსები ინტერნეტში
* Национальный музей древностей Таджикистана
* Национальный музей древностей Таджикистана 

## სქოლიო
კატეგორია:ტაჯიკეთის მუზეუმები
კატეგორია:მუზეუმები ანბანის მიხედვით
Simon & Schuster

**Simon & Schuster, Inc.** () — CBS Corporation-ის ფილიალი და ამერიკული გამომცემლობა, რომელიც მდებარეობს ნიუ-იორკში. დაარსდა 1924 წელს რიჩარდ ლ. საიმონის და მ. ლინკოლნ შუსტერის მიერ. 2016 წლისთვის გამოსცემდა სხვადასხვა დასახელების 2000 წიგნს, 35 იმპრინტის სახით.

## რესურსები ინტერნეტში
* ოფიციალური საიტი

## სქოლიო
კატეგორია:ამერიკული გამომცემლობები
კატეგორია:CBS Corporation-ის შვილობილი კომპანიები
Last Day of June

***Last Day of June*** — სათავგადასავლო ვიდეო თამაში, შექმნილი  Ovosonico-ს და გამოცემული 505 Games-ის მიერ. იგი გამოვიდა PlayStation 4-ისთვის და Windows-ისთვის 2017 წლის აგვისტოში.

კრიტიკოსებმა *Last Day of June* კეთილგანწყობით შეაფასეს.

## მსვლელობა
*Last Day of June* არის სათავგადასავლო თავსატეხი, რომლის მთავარი პერსონაჟები არიან კარლი და ჯუნი. მას შემდეგ, რაც ავტოავარიაში ჯუნი იღუპება, კარლი გადარჩება, მაგრამ ინვალიდის ეტლით მოძრაობს. მოთამაშე მართავს კარლს, რომელიც იხსენებს ჯუნთან გატარებულ დღეებს და ცდილობს ამოხსნას თავსატეხები და შეცვალოს მოვლენები ისე, რომ ტრაგედია თავიდან აიცილოს.

## შემუშავება და გამოშვება
*Last Day of June* შემუშავდა Ovosonico-ს და გამოიცა  505 Games-ის მიერ. თამაშის რეჟისორია მასიმო გუარინი. ამბავი ეფუძნება მუსიკოს სტივენ უილსონის სიმღერის „Drive Home“ სიუჟეტს. თამაშისთვის მუსიკის შექმნაში მონაწილეობა უილსონმაც მიიღო.

თამაშის გამოსვლის შესახებ ცნობილი გახდა 2017 წლის მაისში. იგი PlayStation 4-ისთვის და Windows-ისთვის 31 აგვისტოს გამოიცა.

## საუნდტრეკი
თამაშის სრული საუნდტრეკი გამოვიდა 2017 წლის 1 დეკემბერს, ციფრულ ფორმატში. რამდენიმე ინსტრუმენტული მოკლე კომპოზიცია, შეტანილი მასში, ორიგინალურია. მასალის ძირითადი ნაწილი ეფუძნება სტივენ უილსონის არსებულ სიმღერებს და გამოცემაში მათი ინსტრუმენტული ვერსიების სახით არის შეტანილი.

;სიმღერების სია

#Some Things Cannot Be Changed  
#That Day by The Pier 
#There Must Be A Way 
#The Last Day of June 
#Suspended In Me 
#Driving Home 
#I’m Still Here… 
#The Boy Who Lost His Friends 
#The Crib 
#Time For A New Start 
#Suspended In You 
#Under The Shadow Of My Father 
#Accept 
#Deceive 
#Together, Forever Again

## რესურსები ინტერნეტში
* 

## სქოლიო
კატეგორია:2017 წლის ვიდეო თამაშები
კატეგორია:სათავგადასავლო თამაშები
კატეგორია:თავსატეხი ვიდეო თამაშები
კატეგორია:PlayStation 4-ის თამაშები
კატეგორია:Windows-ის თამაშები
კატეგორია:იტალიაში შემუშავებული ვიდეო თამაშები
Card Player Georgia

**ქარდ ფლეიერ საქართველო** — პოკერის პირველი ქართულენოვანი მედია-პორტალი. ფუნქციონირებს 2015 წლის ოქტომბრიდან. მოიცავს ყოველთვიურ ქართულენოვან ჟურნალს Card Player, აშუქებს პოკერის სამყაროში მიმდინარე მოვლენებს, აქვს რამდენიმე საავტორო გადაცემა, მათ შორის „Showdown“. მასალა წარმოდგენილია საიტზე Cardplayer.ge, რომელიც ფუნქციონირებს ქართულ და რუსულ ენაზე. წარმოადგენს ჟურნალ „Card Player“-ის და Card Player Media, LLC-ის ოფიციალურ წარმომადგენელს საქართველოში. 

## საქმიანობა 
Card Player Georgia 2015 წლიდან აშუქებს პოკერის სამყაროში მიმდინარე მოვლენებს. აქვს ყოველთვიური ჟურნალი და ყოველკვირეული გადაცემები. ქართულ ენაზე ნათარგმნი აქვს სხვადასხვა კონტენტი, მათ შორის 2016-2017 წლების World Series Of Poker-ის მთავარი ღონისძიებები, პოკერის სუპერვარსკვლავების ბიოგრაფიები, ვიდეო-გაკვეთილები. 2016 წლიდან სტარტს Card Player Georgia-ს და adjarabet.com-ის ერთობლივი ჩემპიონატი „ტურნირთა ლიგა“ იღებს. „ტურნირთა ლიგის“ გამარჯვებულები ჯილდოდ ფულს და მსოფლიოს მასშტაბით სხვადასხვა ღონისძიებების საგზურებს იღებენ. არის Cash Game Weekend-ის და Poker Trest Company-ს მედია პარტნიორი.

## ჟურნალი 
ჟურნალის პირველი ნომერი 2015 წლის 1 ოქტომბერს გამოვიდა. დღეისთვის სულ გამოსულია 27 ნომერი.  

## გადაცემები 
### Showdown 
2016 წლის 16 ივლისიდან Cardplayer.ge-ზე ყოველკვირეული გადაცემა Showdown გამოდის, რომელიც მსოფლიო და ქართული პოკერის მნიშვნელოვან ამბებს ეხმიანება. გადაცემა რამდენიმე ბლოკად არის დაყოფილი: „პრეფლოპი“, „პოკერის მასწავლებელი“, „ფიშის ნაამბობი“. გადაცემის უცვლელი წამყვანია გიორგი გძელიძე, რომლის 

პერსონაჟი პოკერის მასწავლებელი ყოველკვირეულად პოკერის მოყვარულებს სათამაშო რჩევებს აძლევს. რუბრიკა „ფიშის ნაამბობი“ 2017 წლის ოქტომბრიდან შეიცვალა „ბლეფით“. Showdown 2017 წლის ნოემბრიდან სატელევიზიო არხ Setanta-ზე გადის.

### Poker Face 
2017 წლის 18 მაისს საიტზე გამოქვეყნდა Poker Face-ის პირველი გადაცემა. გადაცემაში მოწვეული ცნობილი ადამიანები პოკერზე საუბრობენ. Poker Face-ის პირველი სტუმარი მსახიობი გიორგი ბახუტაშვილი იყო.

### პროფესია პოკერი 
2017 წლის 27 სექტემბერს Cardplayer.ge-ზე ქვეყნდება გადაცემა „პროფესია პოკერი“. მასში ქართველი პროფესიონალი მოთამაშეები პოკერზე საუბრობენ. გადაცემის პირველი სტუმარი არჩილ ოდიშარია იყო. 

## ტურნირთა ლიგა 
Card Player Georgia-ს და adjarabet.com-ის ერთობლივი პროექტი. პროექტის ფარგლებში მოთამაშეები აგროვებენ ტურნირთა ლიგის ლიდერბორდის ქულებს adjarabet.com-ის ტურნირებზე დაკავებული ადგილის, გადახდილი ბაი-ინის და მონაწილეთა რაოდენობის შესაბამისად. აქცია დაყოფილია 52 ყოველკვირეულ, 12 ყოველთვიურ და ერთ - წლის ფინალურ ლიდერბორდად. კვირის გამარჯვებულები იღებენ ფულად თანხებს, თვის გამარჯვებულები რიგ შემთხვევებში იღებენ სხვადასხვა საერთაშორისო ტურნირების საგზურებს(WSOP Circuit Rozvadov, WSOP Circuit Bruxelles, WSOP Circuit Italy და ა.შ.). 2016 წლის საუკეთესო მოთამაშე ზურაბ Zurabi2 ბერაძე ლას-ვეგასში, World Series of Poker-ის მთავარ ღონისძიებაზე გაემგზავრა. 2017 წლის გამარჯვებული WSOP Circuit-ის საფრანგეთის, ჩეხეთის და იტალიის საგზურებს მიიღებს. 

## რესურსები ინტერნეტში
* 

## სქოლიო
კატეგორია:ონლაინ ჟურნალები
ტენტენი ამერიკაში

„**ტენტენი ამერიკაში**“ () — „ტენტენის თავგადასავლების“ სერიის მესამე ტომი. ამ ნაწილში ტენტენი და მისი ძაღლი მილუ მოხვდებიან აშშ-ში, სადაც ჟურნალისტი იძიებს ჩიკაგოში ორგანიზებული დანაშაულებრივი ჯგუფების საქმიანობას. იგი მთელ ქვეყანაში დასდევს ერთ-ერთ განგსტერს და თავისი მოგზაურობისას გაიცნობს ინდიელებს.

წინა ტომის, „ტენტენი კონგოში“, გამოქვეყნების შემდეგ, ერჟე თავად ხელმძღვანელობდა აშშ-ში სპეციალუირ კვლევას, ვინაიდან სურდა ახალ მოთხრობაში აშშ-ის მხრიდან ადგილობრივი აბორიგენი მოსახლეობისადმი მოპყრობის ასახვა. „ტენტენი ამერიკაში“ ბელგიაში კომერციულად წარმატებული იყო და მალე ხელახლა დაიბეჭდა – ამჯერად საფრანგეთში. ერჟემ განაგრძო სერია „ფარაონის სიგარებით“, რამაც „ტენტენი“ ფრანკო-ბელგიური კომიქსების ტრადიციის სიმბოლოდ აქცია. 1945 წელს „ტენტენი ამერიკაში“ გამოიცა ფერადი სახით Casterman-ის მიერ, ხოლო 1973 წელს, ამერიკულ გამოცემაში, შესამჩნევი იყო რამდენიმე ცვლილებაც. 1991 წელს  „ტენტენი ამერიკაში“ გამოვიდა „ტენტენის“ ანიმაციური ტელესერიალის ერთ-ერთი ეპიზოდის სახით.

## რესურსები ინტერნეტში
* ინფორმაცია ტენტენის ოფიციალურ საიტზე 
* ინფორმაცია საიტზე Tintinologist.org

კატეგორია:1932 წლის კომიქსები
კატეგორია:1932 წლის წიგნები
003
ფარაონის სიგარები

„**ფარაონის სიგარები**“ () — „ტენტენის თავგადასავლების“ სერიის მეოთხე ტომი. ამ ნაწილში ტენტენი და მისი ძაღლი მილუ ეგვიპტეში მოგზაურობისას პოულობენ ფარაონის სამარხს, რომელშიც აგრეთვე აღმოაჩენენ მკვდარ ეგვიპტოლოგებსა და სიგარების ყუთებს. სიგარების საიდუმლოს ამოხსნისას ტენტენი და მილუ საუდის არაბეთსა და ინდოეთში მოგზაურობენ და ნარკოტიკებით ვაჭრობის საერთაშორისო ქსელის საიდუმლოებებს ამხელენ. ამ ნაწილში პირველად ჩნდება ორი დეტექტივი, დიუპონი და დიუპონი, ისევე, როგორც რასტაპოპულოსი. 

„ფარაონის სიგარები“ ქვეყნდებოდა 1932–1934 წლებში, სახელწოდებით „ტენტენი აღმოსავლეთში“ (). 1934 წელს გამოვიდა ცალკე შავ-თეთრი ალბომის სახით. ფერადი ვერსია გამოვიდა 1955 წელს. მისი სიუჟეტი უკავშირდება სერიის შემდეგ ტომს, „ლურჯი ლოტოსი“.

„ფარაონის სიგარები“ გიორგი ეკიზაშვილის თარგმანით ქართულმა გამომცემლობა „აგორამ“ 2009 წელს გამოსცა.

## რესურსები ინტერნეტში
* ინფორმაცია ტენტენის ოფიციალურ საიტზე 
* ინფორმაცია საიტზე Tintinologist.org

## სქოლიო
კატეგორია:1934 წლის კომიქსები
კატეგორია:1934 წლის წიგნები
004
ჩაწყობილა

**ჩაწყობილა** () — მცენარეთა გვარი შავწამალასებრთა ოჯახისა, მრავალწლიანი უქლოროფილო პარაზიტული ბალახოვანი მცენარეები. 

5-7 სახეობა ძირითადად გავრცელებულია ევრაზიის ზომიერ სარტყელში. ევრაზიაში გვხვდება ქერქლოვანი ჩაწყობილა (). მისი დატოტვილი ფესურა დაფარულია ქერქლისებრი ფოთლებით. ადრე გაზაფხულზე მიწის ზემოთ ამოდის მოვარდისფრო-მოთეთრო ღერო ჟოლოსფერ-ვარდისფერი თავჩაქინდრული ყვავილედით. იზრდება დაჩრდილულ ტყეებსა და ბუჩქნარებში. 

გავრცელებულია ევროპულ ნაწილსა და კავკასიაში, საქართველოში, კერძოდ — აფხაზეთში. საქართველოშივე გვხვდება ჩაწყობილას მეორე სახეობაც — . ორივე სახეობა სხვადასხვა ხის ფესვებზე პარაზიტობს.

## რესურსები ინტერნეტში
კატეგორია:მცენარე-პარაზიტები
კატეგორია:ევრაზიის ფლორა
კატეგორია:შავწამალასებრნი
ჩაწყობილა ბაია

**ჩაწყობილა ბაია** () — მცენარეთა გვარი ბაიასებრთა ოჯახისა, მრავალწლოვანი ბალახოვანი მცენარეები. მთლიანი უმეტესად ხორცოვანი ფოთლები და გამსხვილებული ფესვები (ფესვტუბერები) აქვთ. 

10-12 სახეობა გავრცელებულია უმეტესად ხმელთაშუაზღვისპირეთში, აგრეთვე ევროპასა და აზიაში. ყოფილ საბჭოთა კავშირის ტერიტორიაზე გვხვდებოდა 10-მდე სახეობა, საქართველოში (ასევე მთელ კავკასიაში) — 7, მათ შორის 2 () საქართველოს ენდემია. 

ჩაწყობილა ბაია საქართველოში ყველა მცენარეულ სარტყელშია გავრცელებული. უმეტესად ტყეში, ტყის პირას ბუჩქნარებში, მდელოზე, ქვიან და კლდოვან ადგილებში გვხვდება, ზოგი ნათესების სარეველაა. მისი ნორჩი ღერო და ფოთოლი მხალად და საკვებად გამოიყენება.

## რესურსები ინტერნეტში
კატეგორია:ევრაზიის ფლორა
კატეგორია:ბაიასებრნი
ჩახაზული კუთხე

მინი|ჩახაზული კუთხის მაგალითი
**ჩახაზული კუთხე** — კუთხე, რომლის წვერო მდებარეობს ბრტყელ წირზე, ხოლო გვერდები ამ წირის ქორდებია. თუ წირი წრეწირია, მაშინ ჩაწერილი კუთხე შესაბამისი ცენტრალური კუთხის ნახევრის ტოლია. 

## ლიტერატურა
კატეგორია:გეომეტრია
მახუნჯიის ეკლესია

**მახუნჯიის ეკლესია** — ეკლესია, რომელიც მდებარეობს სოფელ მახუნჯიაში, გალის მუნიციპალიტეტი, აფხაზეთის ავტონომიური რესპუბლიკა, საქართველო.

ეკლესია აგებულია გვიან შუა საუკუნეებში.

ამჟამად ტერიტორია ოკუპირებულია რუსეთის მიერ, რის გამოც ეკლესიის  შესწავლა და შესაბამისი სამუშაოების ჩატარება შეუძლებელია.

## რესურსები ინტერნეტში 
* მახუნჯიის ეკლესია

კატეგორია:გალის მუნიციპალიტეტის ტაძრები
კელასურის ეკლესია

**კელასურის ეკლესია** — ეკლესია, რომელიც მდებარეობს სოხუმის მუნიციპალიტეტის სოფელ კელასურში (აფხაზეთის ავტონომიური რესპუბლიკა).

ეკლესია აგებულია XIX-XX საუკუნეებში.

ამჟამად ტერიტორია ოკუპირებულია რუსეთის მიერ, რის გამოც ეკლესიის  შესწავლა და შესაბამისი სამუშაოების ჩატარება შეუძლებელია.

## რესურსები ინტერნეტში
* კელასურის ეკლესია

კატეგორია:სოხუმის მუნიციპალიტეტის ტაძრები
კატეგორია:XIX საუკუნის ეკლესიები
Action Max

**Action Max** — მესამე თაობის სახლის ვიდეო თამაშების კონსოლი, გამოცემული სათამაშოების მწარმოებელი ამერიკული კომპანია Worlds of Wonder-ის მიერ 1987 წელს. Action Max-ის ერთ-ერთი მთავარი განმასხვავებელი ნიშანი სხვა კონსოლებისგან იყო, ის რომ ის სათამაშო კარტრიჯის ნაცვლად გამოიყენებდა VHS ვიდეო კასეტას. აშშ-ის გარეთ გამოიცა შეზღუდული რაოდენობით.

კონსოლზე VHS ვიდეო კასეტის გასაშვებად აუცილებელი იყო ვიდეომაგნიტაფონის ქონაც, რადგანაც თავად კონსოლს არ ჰქონდა ვიდეო კასეტის ჩასადები ბუდე და ტელევიზორს უკავშირდებოდა ვიდეომაგნიტაფონით. მას არ გააჩნდა ჯოისტიკის ან გეიმპადის მსგავსი შეყვანის მოწყობილობა და ძირითად კონტროლერად გამოიყენებდა სინათლის პისტოლეტს. ის მოიხმარდა HD401010-ის ცენტრალურ პროცესორს.

კონსოლის თამაშების ბიბლიოთეკა მეტად ღარიბი აღმოჩნდა, საერთო ჯამში გამოვიდა 5 ერთეული: „38 Ambush Alley“, „Blue Thunder“, „Hydrosub: 2021“, „The Rescue of Pops Ghostly“, „Sonic Fury“, რომელთაგანაც ყველა შუტერის ჟანრის იყო და ყველას ერთნაირი გეიმპლეი ახასიათებდა. ამ ფაქტმა განაპირობა მისი ბაზარზე წარუმატებლობა. გამოსვლიდან ერთი წლის შემდეგ კომპანია Worlds of Wonder გაკოტრდა. 

## იხილეთ აგრეთვე
*Control-Vision
*View-Master Interactive Vision

## რესურსები ინტერნეტში
* Action Max  Wikia-ზე
* Action Max-ის თამაშები
* Action Max-ის ემულატორი
* Action Max  OLD-COMPUTERS.COM-ზე
* Action Max ვიდეო თამაშების კონსოლების ბიბლიოთეკაში

## სქოლიო
კატეგორია:სახლის ვიდეო თამაშების კონსოლები
კატეგორია:მესამე თაობის ვიდეო თამაშების კონსოლები
კატეგორია:1987 წელს წარმოდგენილი პროდუქტები
კატეგორია:1980-იანების სათამაშოები
საფრანგეთის მანდატი სირიასა და ლიბანში

მინი|250პქ|დროშა
250პქ|მინი|სამანდატო ტერიტრიის დაყოფა
**საფრანგეთის მანდატი სირიასა და ლიბანში** () — ფრანგულ-ბრიტანული სან-რემოს კონფერენციის (1920 წ.) გადაწყვეტილების შედეგი, რომელიც ერთა ლიგამ დაამტკიცა 1923 წლის 29 სექტემბერს. 

ფრანგული მანდატი გავრცელდა თანამედროვე ლიბანის, სირიისა და თანამედროვე თურქეთის პროვინცია ჰათაის ტერიტორიაზე.

მანდატი გამოსცეს პირველი მსოფლიო ომისა და ოსმალეთის იმპერიის დაშლის შემდეგ. საიქს-პიკოს შეთანხმების თანახმად, რომელიც დაიდო დიდ ბრიტანეთსა და საფრანგეთშ შორის, დიდმა ბრიტანეთმა მიიღო მესოპოტამიის სამანდატო ტერიტორია თანამედროვე ერაყის ფარგლებში და ბრიტანეთის მანდატი პალესტინაში, რომელიც მოიცავა ოსმალეთის პროვინცია სირიის სამხრეთ ნაწილს (სირია, პალესტინა და იორდანია). საფრანგეთმა კი მიიღო ოსმალეთის სირიის დარჩენილი ნაწილი (სირია, ლიბანი და ჰათაი). 

სირია დაყვეს ექვს ნაწილად: დამასკის სახელმწიფო, ალეპოს სახელმწიფო, ალავიტების სახელმწიფო, დიდი ლიბანი, დრუზების სახელმწიფო და სანჯაყი ისქენდერუნი. 

დიდი ლიბანი მოგვიანებით გახდა თანამედროვე ლიბანი. 1924 წლის 1 დეკემბერს ალავიტების სახელმწიფო გამოეყო ფედერაციას, ხოლო ალეპო და დამასკი აყალიბებენ სირიის რესპუბლიკას.  

ფრანგული მანდატი მოქმედებდა 1943 წლამვე, მაგრამ ფრანგული ჯარები სირიასა და ლიბანში დარჩა 1946 წლამდე. 

## რესურსები ინტერნეტში
* Mandat Syria-Liban (1920—1946) (19 кБ)
* La Syrie et le mandat français (1920—1946)
* Les Relations franco-libanaises dans le cadre des relations Internationales 
* Отчёт комиссии, которой было поручено изучить границу между Сирией и Ираком

კატეგორია:სირიის ისტორია
კატეგორია:ლიბანის ისტორია
კატეგორია:ომებსშორისი პერიოდის ყოფილი სახელმწიფოები
მუნრეიკერი (საუნდტრეკი)

ჯეიმზ ბონდის სერიის ფილმის „**მუნრეიკერი**“ () საუნდტრეკი გამოვიდა 1979 წელს. მასში შეტანილი მუსიკის კომპოზიტორი არის ჯონ ბარი.

ფილმის მთავარ, სასათაურო სიმღერას, ასრულებს შირლი ბეისი. თავდაპირველად სურდათ, მთავარი სიმღერა ფრენკ სინატრას ჩაეწერა. მოგვიანებით იდეა ჯონი მათისს შესთავაზეს.

## სიმღერების სია 
# Moonraker (Main Title) – შირლი ბეისი  (3:10)
# Space Lazer Battle  (2:47)
# Miss Goodhead Meets Bond  (2:48)
# Cable Car and Snake Fight  (3:07)
# Bond Lured to Pyramid  (2:02)
# Flight into Space  (6:27)
# Bond Arrives in Rio and Boat Chase  (2:38)
# Centrifuge and Corrine Put Down  (2:35)
# Bond Smells a Rat  (2:24) (აგრეთვე ჟღერს ფილმში „ალმასები სამუდამოდ“)
# Moonraker (End Title) – შირლი ბეისი  (2:27)

## სქოლიო 
კატეგორია:ჯეიმზ ბონდის საუნდტრეკები
კატეგორია:1979 წლის საუნდტრეკები
კატეგორია:EMI Records-ის საუნდტრეკები
მხოლოდ თქვენი თვალებისათვის (საუნდტრეკი)

ჯეიმზ ბონდის სერიის ფილმის „**მხოლოდ თქვენი თვალებისათვის**“ () საუნდტრეკი გამოვიდა 1981 წელს. მასში შეტანილი მუსიკის კომპოზიტორი არის ბილ კონტი.

ფილმის მთავარ, სასათაურო სიმღერას, ასრულებს შინა ისტონი. მანამდე სიმღერა უნდა დაეწერა და შეესრულებინა Blondie-ს.

## სიმღერების სია 
# For Your Eyes Only – შინა ისტონი
# A Drive in the Country
# Take Me Home – სოლო ფლუგელჰორნზე: ედი ბლერი
# Melina's Revenge
# Gonzales Takes a Drive
# St. Cyril's Monastery
# Make It Last All Night – Rage
# Runaway
# Submarine 
# For Your Eyes Only (ინსტრუმენტული) – სოლო ფლუგელჰორნზე: დერეკ უოტკინსი 
# Cortina
# The P.M. Gets the Bird/For Your Eyes Only – Reprise – შინა ისტონი
# Gunbarrel/Flowers for Teresa/Sinking the St. Georges
# Unfinished Business/Bond Meets Kristatos
# Ski...Shoot...Jump...
# Goodbye, Countess/No Head for Heights/Dining Alone
# Recovering the ATAC
# Sub vs. Sub
# Run Them Down/The Climb

## პოზიციები ჩარტებში
## სქოლიო 
კატეგორია:ჯეიმზ ბონდის საუნდტრეკები
კატეგორია:1981 წლის საუნდტრეკები
კატეგორია:EMI Records-ის საუნდტრეკები
კატეგორია:ფილმების საუნდტრეკები
რვაფეხა (საუნდტრეკი)

ჯეიმზ ბონდის სერიის ფილმის „**რვაფეხა**“ () საუნდტრეკი გამოვიდა 1983 წელს. მასში შეტანილი მუსიკის კომპოზიტორი არის ჯონ ბარი.

ფილმის მთავარ სიმღერას „All Time High“, ასრულებს რიტა კულიჯი.

## სიმღერების სია 
**ორიგინალური გამოცემა/2003 წლის რემასტერი**
# Intro
# All Time High – რიტა კულიჯი
# Bond Look-Alike
# 009 Gets the Knife and Gobinda Attacks
# That's My Little Octopussy
# Arrival at the Island of Octopussy
# Bond at the Monsoon Palace
# Bond Meets Octopussy
# Yo-Yo Fight and Death of Vijay
# The Chase Bomb Theme
# The Palace Fight
# All Time High (ფილმის ვერსია) – რიტა კულიჯი

**1997 წლის გამოცემა:**
# Intro
# All Time High – რიტა კულიჯი
# Bond Look-Alike
# Miss Penelope—dialogue
# 009 Gets the Knife and Gobinda Attacks
# That's My Little Octopussy
# Arrival at the Island of Octopussy
# Introducing Mr Bond—dialogue
# Bond at the Monsoon Palace
# Bond Meets Octopussy
# Poison Pen—dialogue
# Yo-Yo Fight and Death of Vijay
# The Chase Bomb Theme
# The Palace Fight
# All Time High – რიტა კულიჯი

## სქოლიო 
კატეგორია:ჯეიმზ ბონდის საუნდტრეკები
კატეგორია:1983 წლის საუნდტრეკები
კატეგორია:A&M Records-ის საუნდტრეკები
კატეგორია:ფილმების საუნდტრეკები